
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 891 

9 Αυγούστου 1993 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 

Αθηνών, περιοχή Εξαρχείων (Ν. Αττικής). 1 

Χαρακτηρισμός ως διατηρητέων του κτιρίου Πύργου 
της Βασιλίσσης, των αγροτικών συγκροτημάτων, 
του περιβάλλοντα χώρου αυτών καθώς και των δύο 
δεντροστοιχιών, που βρίσκονται στην περιοχή Αγίων 
Αναργύρων (Ν. Αττικής) και καθορισμός ειδικών 
όρων και περιορισμών δόμησης αυτού. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 74289/4214 (1) 

Τροποποίηση του εγκεκριμένου ρυμοτομικού σχεδίου 
Αθηνών, περιοχή Εξαρχείων (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν. Δ/τος της 
17.7.1923 «Περί σχεδίων πόλεων κ.λπ.» (Α’ 228) όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του Π. Δ/τος 842/1980 «Περί απλου- 
στεύσεως της διαδικασίας κατά την έκδοσιν διοικητικών 
τινών πράξεων ατομικού χαρακτήρος κ.λπ.» (Α' 208). 

3. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Τις διατάξεις του άρθρου 2 (παρ. α) του Π. Δ/τος 183/ 
1986 «Έγκριση τροποποιήσεων σχεδίων πόλεων και κα¬ 
θορισμός όρων και περιορισμών δόμησης από τους Νο¬ 
μάρχες» (Α' 70). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Τις διατάξεις της παρ. Β του άρθρου 1 του Π. Δ/τος 


28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

7. Το 74118/5975/14.7.1992 έγγραφο της Διεύθυν¬ 
σης Πολεοδομικού Σχεδιασμού προς τον Δήμο Αθηναίων 
για τήρηση της νόμιμης διαδικασίας και το γεγονός ότι η 
προθεσμία του άρθρου 31 παρ. 2 του Π. Δ/τος 323/1989 
«Κωδικοποίηση σε ενιαίο κείμενο νόμου» με τίτλο «Δημο¬ 
τικός και Κοινοτικός Κώδικας» των ισχυουσών διατάξεων 
του Δημοτικού και Κοινοτικού Κώδικα, όπως τροποποιή¬ 
θηκαν και συμπληρώθηκαν (Α' 146), πέρασε άπρακτη. 

8. Την 448/8.7.1992 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος, απο¬ 
φασίζουμε: 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου Αθηνών (Ν. Αττικής) περιοχή Εξαρχείων 
στο τμήμα της πόλης που έχει χαρακτηρισθεί ως παραδο¬ 
σιακό με το από 21.9.1979 Π. Δ/γμα (Δ' 567) «Περί χαρα¬ 
κτηρισμού ως παραδοσιακού τμήματος της πόλεως των 
Αθηνών (Ιστορικό Κέντρο)» και ειδικότερα: 

Με τον χαρακτηρισμό ως πεζοδρόμων των οδών: 

1. Τσαμαδού (από Στουρνάρη έως Τοσίτσα) 

2. Κουντουριώτου (από Οικονόμου έως Καλλιδρο- 
μίου) 

3. θεμελή (από Αλεξάνδρας έως Ιουστινιανού) 

4. Θεμιστοκλέους (από Αραχώβης έως Καλλιδρομίου) 

5. Βαλτετσίου (από Θεμιστοκλέους έως Εμμ. Μπε- 
νάκη) 

6. Τοσίτσα (από Πατησίων έως Μπουμπουλίνας) 

7. Μεθώνης (από Κουντουριώτου έως Ζωσιμάδων), 

όπως φαίνονται χρωματισμένα στο σχετικό πρωτότυπο 

διάγραμμα σε κλίμακα 1:1.000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 74289/1993 πράξη του και που αντίτυπό του σε 
φωτοσμίκρυνση δημοσιεύεται με την παρούσα από¬ 
φαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 75154/4275 (2) 

Χαρακτηρισμός ως διατηρητέων του κτιρίου Πύργου της 
Βασιλίσσης, των αγροτικών συγκροτημάτων, του περι¬ 
βάλλοντα χώρου αυτών καθώς και των δύο δεντροστοι¬ 
χιών, που βρίσκονται στην περιοχή Αγίων Αναργύρων - 
(Ν. Αττικής) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“Γ.Ο.Κ.” και άλλες σχετικές διατάξεις»*(Α' 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

5. Το 579/16.1.1992 έγγραφο του Οργανισμού Αθή¬ 
νας. 

6. Την από 18.2.1993 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

7. Το 3740/244/18.2.1993 έγγραφο της Δ/νσης Πολε- 
οδομικού Σχεδιασμού προς τον φερόμενο ως ιδιοκτήτη 
Φερνάνδο Σερπιέρη πρόεδρο της Αγροτικής Εταιρείας 
«Πύργος της Βασιλίσσης Α.Ε.». 

8. Την από 10.5.1993 σύμφωνη γνώμη του φερομένου 
ως ιδιοκτήτη Φερνάνδο Σερπιέρη. 

9. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζονται ως διατηρητέα: 

α) ο Πύργος της Βασιλίσσης 

β) τα κτίρια του αγροτικού συγκροτήματος 

γ) ο περιβάλλων χώρος αυτών καθώς και οι δύο δεντρο¬ 
στοιχίες, 

που βρίσκονται στην περιοχή Αγίων Αναργύρων (Ν. Αττι¬ 
κής) φερόμενα ως ιδιοκτησία του Φερνάνδου Σερπιέρη 
προέδρου της Αγροτικής Εταιρείας «Πύργος της Βασιλίσ¬ 
σης Α.Ε.» όπως αυτά φαίνονται με μαύρη διαγράμμιση 
(κτίρια) και διακεκομμένη γραμμή (περιβάλλων χώρος και 
δενδροστοιχίες) στο σχετικό πρωτότυπο διάγραμμα σε 


κλίμακα 1:1000 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 75154/ 
1993 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Διατηρητέα χρακτηρίζονται το αρχικό κτίριο καθώς 
και τα στοιχεία του περιβάλλοντος αυτά χώρου (Μάνδρες, 
κρήνες, αυλόθυρες), όπως και οι εναρμονιζόμενες με τα 
αρχικά κτίρια μεταγενέστερες προσθήκες, όχι όμως και τα 
πάσης φύσης καθ’ ύψος ή κατ’ επέκταση προσκτίσματα 
που αλλοιώνουν το αρχικό κτίριο. Ο καθορισμός των προ- 
σκτισμάτων που αλλοιώνουν τα αρχικά κτίρια πραγματο¬ 
ποιείται από την Επιτροπή Πολεοδομικού και Αρχιτεκτονι¬ 
κού Ελέγχου (Ε.Π.Α.Ε.). 

3. Στα πιο πάνω κτίρια που χαρακτηρίζονται ως διατηρη¬ 
τέα απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών και διακο- 
σμητικών στοιχείων τους όσο και του κτιρίου συνολικά 
πλην των προσκτισμάτων ή των στοιχείων των κτιρίων για 
τα οποία η ΕΠΑΕ έχει γνωμοδοτήσεις για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κτιρίων που χαρακτηρίζονται ως διατηρητέα εφό¬ 
σον δεν αλλοιώνεται ο γενικός αρχιτεκτονικός χαρακτή¬ 
ρας του κτιρίου και δεν θίγονται τα διατηρητέα στοιχεία 
του. 

5. Σε περίπτωση αποκατάστασης του κτιρίου που έχει 
υποστεί μεγάλες αλλοιώσεις και υπάρχουν ανεπαρκή 
στοιχεία για το ίδιο το κτίριο πρέπει να λαμβάνεται υπόψη 
η βασική αρχιτεκτονική σύνθεση και η συγγενής μορφολο¬ 
γία και τεχνολογία των όψεων των κτιρίων της περιοχής. 

6. α) Αιτήσεις για προσθήκες στα διατηρητέα κτίρια 
αποστέλλονται από την Πολεοδομική Υπηρεσία στην αρ¬ 
μόδια Υπηρεσία του Υπουργείου Περιβάλλοντος, Χωροτα¬ 
ξίας και Δημοσίων Έργων με γνώμη της Επιτροπής Πολε- 
οδομικού και Αρχιτεκτονικού Ελέγχου (ΕΠΑΕ) για ειδικές 
ρυθμίσεις σύμφωνα με την παρ. 2 του άρθρου 4 του Ν. 
1577/85 Περί «ΓΟΚ» εφόσον δεν παραβλάπτεται το δια¬ 
τηρητέο κτίριο και ο χώρος που το περιβάλλει. 

β) Κατ’ εξαίρεση από το προηγούμενο εδάφιο και με 
σύμφωνη γνώμη της ΕΠΑΕ επιτρέπονται προσθήκες κατ’ 
επέκταση διατηρητέου κτιρίου περιορισμένων διαστά¬ 
σεων εφόσον κριθούν απαραίτητες για τη λειτουργική 
εξυπηρέτηση του κτιρίου. 

7. α) Απαγορεύεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια. Επιτρέπονται μόνο οι περιορισμένων διαστάσεων επι¬ 
γραφές που πληροφορούν για τυχόν χρήση των χώρων των 
κτιρίων και μετά από έγκριση της ΕΠΑΕ. 

β) Για οποιαδήποτε εργασία στο εξωτερικό ή εσωτερικό 
του Πύργου, των διατηρητέων κτιρίων του αγροτικού συ¬ 
γκροτήματος, καθώς και των παλιών κτιρίων που εντάσσο¬ 
νται στο περίγραμμα του περιβάλλοντα χώρου απαιτείται η 
έγκριση της Ε.Π.Α.Ε. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1993 
Με εντολή Υφυπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 











